তিনি আরও জানান, এর আগে শোভাযাত্রার আয়োজন সীমিত হলেও এখন এ শোভাযাত্রায় যোগ দিতে ভীড় করেন নগরীর হাজার হাজার মানুষ। নারী-পুরুষ, তরুণ-তরুণী, শিশু থেকে বৃদ্ধ পর্যন্ত সামিল হন বর্ণময় এ মঙ্গল শোভাযাত্রায়। মঙ্গলশোভাযাত্রা শেষে বরিশাল সিটি কলেজে চিত্রাংকন প্রতিযোগিতা ও প্রদর্শণীসহ লোকজসংস্কৃতি প্রদর্শণীর আয়োজন করা হয়েছে। ১লা ও ২রা বৈশাখ সন্ধ্যায় আয়োজন করা হয়েছে কবিগান, বাউলগান, নৃত্যানুষ্ঠান, নাটকসহ নানা সাংস্কৃতিক আয়োজন। তবে এবারই প্রথম জাহাঙ্গীরনগর বিশ্ববিদ্যালয়ের একটি গ্রুপ পুতুল নাচ দেখাতে আসবেন। যারা দ্বিতীয় দিন সন্ধ্যায় পুতুল নাচ দেখাবেন।